STATVTVM est, vt omni die Aduentus Domini, excepta prima Dominica, ab adipe, qui in duodecim lectionum festis in vsu esse solebat, omnes abstineant:  nec in eisdem festis, quod similiter antiquo ex more fiebat, nec in ipso festo sancti Thomæ Apostoli bis comedant. Causa instituti huius fuit ipsorum dierum ab omni pene Ecclesia solito maior, ob præparationem Domini Natalis seruata abstinentia: vt sacros dies illos, quos multi alij maioribus ieiuniis dedicant, nostri saltem mediocribus dedicarent.